Diari Oficial de la Generalitat Valenciana


Sumari del DOGV 9430, del 19-09-2022 (2022/8336)

Informació pública de sol·licituds d'autorització d'implantació en sòl no urbanitzable, autorització administrativa prèvia i autorització administrativa de construcció, corresponents a una central fotovoltaica denominada PSF El Tolomó, amb potència màxima total dels mòduls fotovoltaics 950,4 kW, potència nominal de l'inversor 1 MW i capacitat d'accés concedida 1 MW, a situar en el terme municipal d'Aspe. Expedient ATALFE/2022/35/03.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9430

Data del DOGV
:   19-09-2022

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2022/8336


Data del document
:   31-08-2022

Organisme emissor
:   Conselleria d'Economia Sostenible, Sectors Productius, Comerç i Treball

Tipus de document
:   Anunci

Descriptors 

:   * Conselleria d'Economia Sostenible, Sectors Productius, Comerç i Treball
    * Aspe
    * pla d'urbanisme

Informació pública de sol·licituds d'autorització d'implantació en sòl no urbanitzable, autorització administrativa prèvia i autorització administrativa de construcció, corresponents a una central fotovoltaica denominada PSF El Tolomó, amb potència màxima total dels mòduls fotovoltaics 950,4 kW, potència nominal de l'inversor 1 MW i capacitat d'accés concedida 1 MW, a situar en el terme municipal d'Aspe. Expedient ATALFE/2022/35/03. [2022/8336]  
Als efectes previstos en:  
- el Decret llei 14/2020, de 7 d'agost, del Consell, de mesures per a accelerar la implantació d'instal·lacions per a l'aprofitament de les energies renovables per l'emergència climàtica i la necessitat de la urgent reactivació econòmica,  
- la Llei 24/2013, de 26 de desembre, del sector elèctric,  
- la Llei 21/2013, de 9 de desembre, d'avaluació ambiental i el Decret 162/1990, de 15 d'octubre, pel qual s'aprova el reglament per a l'execució de la Llei 2/1989, de 3 de març, d'impacte ambiental,  
  
- la Llei 3/2014, d'11 de juliol, de camins ramaders de la Comunitat Valenciana,  
- la Llei 43/2003, de 21 de novembre, de forests,  
- la Llei 14/2003, de 10 d'abril, de patrimoni de la Generalitat, respecte a la utilització i aprofitament dels béns de domini públic,  
  
- i la Llei 39/2015, d'1 d'octubre, del procediment administratiu comú de les administracions públiques, se sotmeten a informació pública les sol·licituds d'autorització d'implantació en sòl no urbanitzable, d'autorització administrativa prèvia i d'autorització administrativa de construcció, de la instal·lació elèctrica que s'indica:  
Peticionari SG Iberia 2021, SLU, CIF E47015439 i amb domicili social al carrer de l'Enginyer Lafarga, 2, entresòl, 03678 Alacant.  
Tipus de central elèctrica: central fotovoltaica denominada PSF El Tolomó, amb potència màxima total dels mòduls fotovoltaics: 950,4 kW, potència nominal de l'inversor: 1 MW i capacitat d'accés concedida: 1 MW.  
Emplaçament: terme municipal d'Aspe (Alacant).  
Planta generadora: parcel·la 77, del polígon 24, del terme municipal d'Aspe (Alacant).  
Emplaçament de la infraestructura d'evacuació: parcel·les 77, 9002, 9010 i 63 del polígon 24 del terme municipal d'Aspe (Alacant).  
Emplaçament del centre de seccionament i línia que passa a titularitat d'i-DE: parcel·la 63, del polígon 24, del terme municipal de la Romana (Alacant).  
Òrgan competent per a autoritzar la instal·lació: Servei Territorial d'Indústria, Energia i Mines de la Conselleria d'Economia Sostenible, Sectors Productius, Comerç i Treball.  
Documents sotmesos a informació pública:  
- Projecte de planta i infraestructura d'evacuació: Projecte tècnic per a autorització administrativa prèvia i autorització administrativa de construcció de planta solar fotovoltaica de connexió a xarxa d'1 MW i addenda.  
- Projecte de CSI de maniobra exterior telecomandat PSFV El Tolomó.  
- Projecte doble ramal subterrani de 20 kV entrada i eixida del CSI PSFV El Tolomó.  
- Estudi d'integració paisatgística.  
- Memòria justificativa del compliment dels criteris del Decret llei 14/2020.  
- Pla de desmantellament i restitució del terreny i entorn afectat.  
  
- Plec de prevenció de riscos forestals.  
- Separates dirigides a:  
- Ajuntament d'Aspe.  
- Conselleria d'Agricultura, Desenvolupament Rural, Emergència Climàtica i Transició Ecològica.  
- Confederació Hidrogràfica del Xúquer.  
- Comunitat de Regants Virgen de las Nieves d'Aspe.  
- i-DE Redes Eléctricas Inteligentes.  
Pressupost: 742.237,93 ?.  
Característiques principals:  
Instal·lació fotovoltaica de 950,4 kW de potència en mòduls fotovoltaics situada al municipi d'Aspe, província d'Alacant, que ocupa una superfície tancada de 0,943 hectàrees. Els mòduls generen corrent continu a 1.500 V que es transforma a corrent altern i eleva a 20 kV, i que s'evacua mitjançant circuits enterrats fins al centre de seccionament, del qual partiran dues línies subterrànies fins al nou suport a instal·lar entre els suports núm. 1129745 i núm. 129146 de la LAMT 20-Aspe.  
  
- Central fotovoltaica de 1.728 mòduls de 550 W cadascun, connectats en 72 sèries de 24 mòduls, sobre estructures fixes metàl·liques.  
- Tensió de la central de 0,8 / 20 kV.  
- Potència nominal de l'inversor: 1 MW.  
- Potència màxima total dels mòduls fotovoltaics (pic): 950,4 kWp (en condicions estàndard).  
- Capacitat d'accés concedida: 1 MW.  
- Potència que consta en la garantia econòmica: 1.096,48 kW  
Finalitat: generació d'energia elèctrica mitjançant una instal·lació solar fotovoltaica, així com la seua evacuació a la xarxa de distribució d'energia elèctrica.  
La documentació serà exposada per a consulta pública en l'adreça electrònica següent: http://www.indi.gva.es/web/energia/inicio, en castellà i http://www.indi.gva.es/va/energia/inicio, en valencià, en l'apartat «Informació pública», disponibles l'endemà de la publicació.  
  
Segons la modificació realitzada, en virtut del Decret llei 1/2022, de 22 d'abril, de mesures urgents en resposta a l'emergència energètica i econòmica originada a la Comunitat Valenciana per la guerra d'Ucraïna, i de l'article 33.1 del Decret llei 14/2020, de 7 agost, del Consell, els projectes amb una potència de generació menor o igual a 10 MW tindran caràcter prioritari i es tramitaran pel procediment d'urgència, d'acord amb la Llei 39/2015, de procediment administratiu comú de les administracions públiques. Per tot això, l'aplicació al procediment de la tramitació d'urgència redueix a la meitat els terminis establits per al procediment ordinari, excepte els relatius a la presentació de sol·licituds i recursos, segons s'indica en l'article 33 de l'esmentada llei.  
  
La qual cosa es fa pública per al coneixement general i perquè totes aquelles persones físiques o jurídiques que es consideren afectades en els seus drets puguen examinar la documentació exposada en l'adreça electrònica indicada o presencialment en el Servei Territorial d'Indústria, Energia i Mines d'Alacant, situat al carrer de Churruca, 29 CP 03781 Alacant, així com adreçar a aquest servei territorial les al·legacions que es consideren oportunes en el termini de quinze (15) dies hàbils comptador a partir de l'endemà de la publicació d'aquest anunci, les quals es podran presentar via telemàtica a través de la seu electrònica de la Generalitat, accedint a l'enllaç següent https://www.gva.es/es/inicio/procedimientos'id\_proc=15669&version=amp, o per qualsevol dels mitjans indicats en l'article 16 de la Llei 39/2015, d'1 d'octubre, del procediment administratiu comú de les administracions públiques.  
  
La incompareixença en aquest tràmit no impedirà a les persones que tinguen la condició d'interessades, de conformitat amb l'article 4 de la Llei 39/2015, d'1 d'octubre, del procediment administratiu comú de les administracions públiques, la interposició dels recursos procedents contra la resolució definitiva del procediment.  
  
Alacant, 31 d'agost de 2022.- La cap del Servei Territorial d'Indústria, Energia i Mines d'Alacant: Rosa María Aragonés Pomares.